พระราชกฤษฎีกาว่าด้วยปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่ฟ้าหลวง พ.ศ. 2546
ประกาศวันที่ 2003-05-22

content: พระราชกฤษฎีกา ว่าด้วยปริญญาในสาขาวิชา และอักษรย่อสำหรับสาขาวิชา ของมหาวิทยาลัยแม่ฟ้าหลวง พ.ศ. ๒๕๔๖
content: ภูมิพลอดุลยเดช ป.ร. ให้ไว้ ณ วันที่ ๘ พฤษภาคม พ.ศ. ๒๕๔๖ เป็นปีที่ ๕๘ ในรัชกาลปัจจุบัน
content: พระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรกำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่ฟ้าหลวง อาศัยอำนาจตามความในมาตรา ๒๒๑ ของรัฐธรรมนูญแห่งราชอาณาจักรไทย และมาตรา ๕๑ วรรคสอง แห่งพระราชบัญญัติมหาวิทยาลัยแม่ฟ้าหลวง พ.ศ.
content: ๒๕๔๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้
sectionNo: 1
content: มาตรา ๑ พระราชกฤษฎีกานี้เรียกว่า “พระราชกฤษฎีกาว่าด้วยปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่ฟ้าหลวง พ.ศ. ๒๕๔๖”
sectionNo: 2
content: มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
sectionNo: 3
content: มาตรา ๓ ให้กำหนดปริญญาในสาขาวิชา และอักษรย่อสำหรับสาขาวิชาของมหาวิทยาลัยแม่ฟ้าหลวง ดังนี้ (๑) สาขาวิชาการบัญชี มีปริญญาสามชั้น คือ (ก) เอกเรียกว่า “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า “บัญชีมหาบัณฑิต”ใช้อักษรย่อ “บช.ม.” (ค) ตรีเรียกว่า “บัญชีบัณฑิต”ใช้อักษรย่อ “บช.บ.” (๒)
sectionNo: 3
content: สาขาวิชาบริหารธุรกิจ มีปริญญาสามชั้น คือ (ก) เอกเรียกว่า “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า “บริหารธุรกิจมหาบัณฑิต”ใช้อักษรย่อ “บธ.ม.” (ค) ตรีเรียกว่า “บริหารธุรกิจบัณฑิต”ใช้อักษรย่อ “บธ.บ.” (๓) สาขาวิชาวิทยาศาสตร์ มีปริญญาสามชั้น คือ (ก) เอกเรียกว่า
sectionNo: 3
content: “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า “วิทยาศาสตรมหาบัณฑิต”ใช้อักษรย่อ “วท.ม.” (ค) ตรีเรียกว่า “วิทยาศาสตรบัณฑิต”ใช้อักษรย่อ “วท.บ.” (๔) สาขาวิชาวิศวกรรมศาสตร์ มีปริญญาสามชั้น คือ (ก) เอกเรียกว่า “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า
sectionNo: 3
content: “วิศวกรรมศาสตรมหาบัณฑิต”ใช้อักษรย่อ “วศ.ม.” (ค) ตรีเรียกว่า “วิศวกรรมศาสตรบัณฑิต”ใช้อักษรย่อ “วศ.บ.” (๕) สาขาวิชาศิลปศาสตร์ มีปริญญาสามชั้น คือ (ก) เอกเรียกว่า “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า “ศิลปศาสตรมหาบัณฑิต”ใช้อักษรย่อ “ศศ.ม.” (ค) ตรีเรียกว่า “ศิลปศาสตรบัณฑิต”ใช้อักษรย่อ
sectionNo: 3
content: “ศศ.บ.” (๖) สาขาวิชาเศรษฐศาสตร์ มีปริญญาสามชั้น คือ (ก) เอกเรียกว่า “ปรัชญาดุษฎีบัณฑิต”ใช้อักษรย่อ “ปร.ด.” (ข) โทเรียกว่า “เศรษฐศาสตรมหาบัณฑิต”ใช้อักษรย่อ “ศ.ม.” (ค) ตรีเรียกว่า “เศรษฐศาสตรบัณฑิต”ใช้อักษรย่อ “ศ.บ.” ทั้งนี้ ให้ระบุชื่อสาขาหรือวิชาเอกไว้ในวงเล็บต่อท้ายปริญญาด้วย ถ้ามี
sectionNo: 4
content: มาตรา ๔ ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้
content: ผู้รับสนองพระบรมราชโองการ พันตำรวจโท ทักษิณ ชินวัตร นายกรัฐมนตรี
content: หมายเหตุ :- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการจัดตั้งมหาวิทยาลัยแม่ฟ้าหลวงขึ้นตามพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑ และมหาวิทยาลัยแม่ฟ้าหลวงได้เปิดสอนหลักสูตรสาขาวิชาต่าง ๆ แล้ว ประกอบกับมาตรา ๕๑ วรรคสอง แห่งพระราชบัญญัติมหาวิทยาลัยแม่ฟ้าหลวง พ.ศ. ๒๕๔๑
content: บัญญัติว่า การกำหนดให้สาขาวิชาใดมีปริญญาชั้นใด และจะใช้อักษรย่อสำหรับสาขาวิชานั้นอย่างไร ให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้